hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy ca hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ալավերդիում քրեական իրավիճակը լարված է. այս օրերին լարվածության նոր օջախ է առաջացել Ալավերդցի Վահագի գործով | Forrights.am
Ալավերդիում մի օր դանակահարություն է լինում, մի օր կրակոցներ, մի օր էլ ծեծ: Այս օրերին սրվել է քաղաքում քրեական իրավիճակը:
Ըստ ոստիկանության մոտ աղբյուրի, մի քանի օր առաջ դանակահարություն է տեղի ունեցել Էնգելս թաղամասում: Անկախության տոնի կապակցությամբ սեպտեմբերի 21-ին բացօդյա միջոցառում էին կազմակերպել Էնգելս թաղամասում: Միջոցառման ժամանակ 16 տարեկան անչափահաս տղա, որը, ինչպես հետո պարզվել է, հոգեկան խնդիրներ ուներ, դանակահարել է մեկ այլ երիտասարդի: Դանակահարվողը չի բողոքել, քանի որ, ինչպես հայտնեց մեզ թաղամասի բնակիչներից մեկը, Ալավերդիում ոստիկանին բողոքելը շատերը պատվազրկության նշան են համարում: Դանակահարող տղային տեղափոխել են հոգեբուժարան, որտեղ նա գտնվում է այս պահին:
Forrights.am-ը երեկ անդրադարձել էր միջադեպին, որի վերաբերյալ մեզ նոր մանրամասներ են հայտնի դարձել: Թաղի բնակիչ Ա. Ս-ն պատմում է, որ Զորիկ Շահվերդյանը նստած է եղել բակային տաղավարում՝ բեսեդկայում, և տեսնելով, որ ոստիկանները գործողություններ են կատարում տարածքում, մոտեցել է և հրահանգել է նրանց, որ հեռանան այդտեղից:
«Ասել է՝ գնացեք, ստեղի ասողը ես եմ, չեմ թողնում, որ ստեղ պտտվեք: Ասենք, թե ես եմ կրակել, կարա՞ք ապացուցեք, որ ես եմ», — հաղորդում է Forrights.am-ի զրուցակիցը:  Ոստիկանները, ըստ նրա, հանդուրժողական պահվածցք են ցուցաբերել, որից  Շահվերդյանը, ըստ Ա. Ս-ի, ավելի է լկտիացել և չի թողել, որ նրանք կատարեն իրենց աշխատանքը, հարվածել է ոստիկաններից մեկին, ապա դեպքի վայր է եկել մեկ այլ օպերատիվ խումբ:  «Նա հարձակվել է նաև նոր եկածների վրա հայհոյանքներով ու բռունցներով, նաև հարվածներ է հասցրել ոստիկանների  մեքենային ու վնասել է այն: բաժանմունքում էլ հարվածել է ու հայհոյել է ոստիկանության բաժնի պետի տեղակալին:
Շուրջ 20 րոպե նվաստացրել է ոստիկաններին ու քննչական խմբին, քրեական հետախույզներին, հայհոյել է: Կան վկաներ, որոնք հիմա ցուցմունքներ են տալիս», — պատմում է ոստիկանության մոտ աղբյուրը: Մեր տեղեկություններով, Շահվերդյանի մայրը ևս փորձել է միջամտել և հանգստացնել որդուն, սակայն Զորիկ Շահվերդյանը նրան էլ է հարվածել:
Նա քաղաքում հայտնի է նաև քրեական հեղինակություն հանդիսացող հոր շնորհիվ՝ Կամո Շահվերդյանի, որը ներկայում կալանավայրում է և 10 տարվա ազատազրկման է դատապարտված մի քանի հոդվածներով, այդ թվում նաև սպանության համար:
Զորիկ Շահվերդյանը ձերբակալված է, նրան կասկածում են ոստիկաններին հարվածելու մեջ, քրեական գործ է հարուցված Քր. Օր-ի 258-րդ հոդվածի երրորդ մասով՝ խուլիգանություն, որը զուգորդվել է իշխանության ներկայացուցչին դիմադրություն ցույց տալով: Այս մասին  Forrights.am-ին հայտնեցին քննչական կոմիտեից, ավելացնելով, որ կրակոցների փաստը չի հաստատվում:
Ոստիկանները քաղաքացիական հագուստո՞վ են եղել
Շահվերդյանի փաստաբան Հակոբ Ճարոյանը հակառակ պատկերն է նկարագրում: Ըստ նրա, իրականում ոստիկաններն են իր պաշտպանյալին հանել հունից: Ճարոյանը պատմեց, որ իրականում այդ տարածքում  ոչ թե կրակոց է եղել, այլ պայթուցիկ են տրաքացրել: Այդ տարածքում բնակվել է դանակահարողը. որը մտավախություն է ունեցել, որ հոգեխախտ երիտասարդը կրկին կգա իրեն դանակով կխբի:
«Դանակահարման դեպքից հետո այդ տարածքը ոստիկանները մի քանի օր հսկել են և այդ օրը արդեն պատրաստվել են հանել հսկողությունը, — ասում է փաստաբանը,- քանի որ բնակիչները վախեցել են, որ դեպքը կկրկնվի, նրանք պայթուցիկ են տրաքացրել, որպեսզի ոստիկանները շարունակեն տարածքի հսկողությունը: Իմ պաշտպանյալը չի իմացել, որ եկածները ոստիկաններն են: Նրանք քաղաքացիական հագուստով են եղել»:
Ինչո՞ւ է Շահվերդյանը հարձակվել ոստիկանների վրա:
«Ոչ մի նման ցուցմունք չկա: Իրենք են հարձակվել Շահվերդյանի վրա: Նա իր համար բեսեդկում հագիստ նստած է եղել: Ոստիկանները նրան մոտեցել են, կարծելով, որ ինքն է պայթեցրել ու այդտեղից կոնֆլիկտը եղել է», — պատասխանեց Հակոբ Ճարոյանը: Հայհոյանքի ու մի քանի ոստիկանների ծեծելու մասին տվյալները նա հերքում է:
Վահագն Աբգարյանի գործով առանցքային վկան զգուշանում է իր անվտանգության  համար
Այս օրերին լարվածության նոր օջախ է առաջացել կապված Ալավերդցի Վահագի գործի հետ: Այս գործով նախորդ դատական նիստին հայտնվել էր Վահագն Աբգարյանին պատկանող հյուրանոցի նախկին տնօրեն Արթուր Մնացականյանը՝ Արկոն, որը ժամանակին ցուցմունքներ է տվել Աբգարյանի դեմ, որ իբր, նա պատիրել է Ալավերդու բնակիչ Կամո Փիրուզյանի սպանությունը: Աբգարյանը, ինչպես հայտնի է, արդեն մոտ երկու տարի է, կալանավորված է: Արթուր Մնացականյանը սեպտեմբերի 18-ին եկավ դատարան և պահանջեց, որ իրեն հարցաքննեն, քանի որ մի քանի օրով է կարողացել գալ արտասահմանից:
Իսկ  ԶԼՄ-ների համար նա հայտարարեց, որ Մարտի մեկի գործով մեղադրյալ, գլխավոր դատախազի նախկին տեղակալ Վահագն Հարությունյանն է  նրան ստիպել սուտ ցուցմունքներ գրել Ալավերդցի հեղինակության, ինչպես նաև Լոռու մարզային քննչականի պետ Թաթուլ Շուշանյանի և  նրա ենթակաների դեմ:
Դատավոր Սուսաննա Գզոգյանը սակայն չլսեց վկային, խոստանալով, որ դա կանի սեպտեմբերի 25-ի նիստի ժամանակ: Սեպտեմբերի 25-ի նիստը, սակայն հետաձգվեց, իսկ Արթուր Մնացականյանը և նրա ներկայացուցիչները բողոքի ցույց կազմակերպեցին գլխավոր դատախազության դիմաց, պահանջելով պաշտպանել իր անվտանգությունը: Արթուր Մնացականյանը վախենալու պատճառներ ունի, քանի որ փաստորեն ոչ միայն Վահագն Հարությունյանին, այլև  մի քանի քննիչերի, որոնք այսօր էլ պաշտոնի են, հանցագործության մեջ է մեղադրում: Բացի այդ, Արթուր Մնացականյանի պահվածքը բնականաբար, չի կարող դուր գալ Վահագն Աբգարյանի ոխերիմ թշնամիներին, որոնք մի քանի անգամ մահափորձ են կազմակերպել Ալավերդցի հեղինակության դեմ և մնում են անպատիժ: Արթուր Մնացականյանը ունի բոլոր հիմքերը անհանգստանալու  իր անվտանգության համար:
Հայտնի է, որ Ալավերդին տարիներ շարունակ արյան վրեժի ու փոխադարձ հաշվեհարդարների, ինքնադատաստանների դաշտ է եղել քրեական վարքագիծ դրսևորող տարբեր խմբավորումների համար: Եւ այսօր էլ քրեական իրավիճակը այս քաղաքում մնում է լարված:
Նախորդ նյութը«Դատավորները չպետք է ճնշման ենթակվեն»
Հաջորդ նյութը«Առագաստ» սրճարանում Պողոս Պողոսյանի մահվան դեպքով հարուցվել է քրեական գործ սպանության հոդվածով
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին խմբային գնդակահարության ենթարկած անձանց․ Սիրանուշ Սահակյան
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է կայացվել
Դավթյանի օրոք հարուցված քրեական գործով՝ Աղվան Հովսեփյանին հանցակցելու մեջ մեղադրվող Վրեժ Մարկոսյանը ճանաչվել է մեղավոր և համաներմամբ ազատ արձակվել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.